CELEX: 62014TN0217
Language: et
Date: 2014-04-09 00:00:00
Title: Kohtuasi T-217/14: 9. aprillil 2014 esitatud hagi – Gmina Kosakowo versus komisjon

30.6.2014   
            
            
               ET
            
            
               Euroopa Liidu Teataja
            
            
               C 202/26
            
         9. aprillil 2014 esitatud hagi – Gmina Kosakowo versus komisjon
   (Kohtuasi T-217/14)
   2014/C 202/33
   Kohtumenetluse keel: poola
   
      Pooled
   
   
      Hageja: Gmina Kosakowo (Kosakowo, Poola) (esindaja: radca prawny M. Leśny)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 11. veebruari 2014. aasta otsus asjas SA 35388, millega tehakse Poolale ülesandeks nõuda Gdynia-Kosakowo lennujaamalt tagasi talle alusetult antud riigiabi;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide
               
                           —
                        
                        
                           vaidlustatud otsuse aluseks olnud asjaolude puudulik tuvastamine
                        
                     
         
               2.
            
            
               Teine väide
               
                           —
                        
                        
                           ELTL artikli 107 lõike 1 rikkumine, kuna alusetult on eeldatud, et Gmina Kosakowo andis riigiabi kõnealust sätet rikkudes, kuigi äriühingu Port Lotniczy Gdynia-Kosakowo sp. z o.o. osade ülevõtmine Gmina Kosakowo poolt kujutas endast tasaarvestust maa rentimise lepingu raames toimunud tehinguga; peale selle on Euroopa Komisjon kohaldanud vääralt erainvestori kriteeriumi
                        
                     
         
               3.
            
            
               Kolmas väide
               
                           —
                        
                        
                           järgmiste menetluseeskirjade rikkumine: ELTL artikli 107 lõige 1 koostoimes nõukogu määruse (EÜ) nr 659/1999 artikli 5 lõikega 1, sest erainvestori kriteeriumi on kohaldatud vääralt; nõukogu määruse (EÜ) nr 659/1999 artikli 7 lõige 5 koostoimes artikli 13 lõikega 1, sest tagastatava abi summa määrati kindlaks valesti, kuna selle hulka kuuluvaks loeti ka turvalisuse ja infrastruktuuri väljaminekud; ELTL artikli 296 teine lõik, sest vaidlustatud otsus ei ole piisavalt põhjendatud, kuna see ei sisalda olulist teavet, mille alusel saaks tuvastada otsuse vastuvõtmise põhjuseid.